21. ΝΟΜΟΘΕΤ. ΔΙΑΤΑΓΜΑ υπ' αριθ. 1729 της 5 Αυγ./8 Σεπτ. 1942 Περί του Κεφαλαίου Σχολικής Γυμναστικής και Σκοποβολής. Εκυρώθη και διετηρήθη εν ισχύϊ δια της υπ' αριθ. 298/1946 πράξεως Υπουργικού Συμβουλίου. Ήδη βλέπε διατάξεις άρθρ. 63 Νόμ. 1566/1985 (ΦΕΚ Α' 167) (Τόμ. 32, σελ. 116, 303). Άρθρ.1.-Το δυνάμει του Νόμ. ΓΥΛΗ' (3438/ 1909, ως ούτος ετροποποιήθη δια του Νόμ. 2442/ 1920 συσταθέν «Κεφάλαιον Σχολικής Γυμναστικής και Σκοποβολίας» το κατατεθειμένον ήδη παρά τη Τραπέζη της Ελλάδος και τη Εθνική Τραπέζη εξακολουθεί παραμένον εις την διάθεσιν του Υπουργού Θρησκευμάτων και Εθνικής Παιδείας και διατίθεται αποκλειστικώς και μόνον προς ίδρυσιν, συμπλήρωσιν και συντήρησιν των πάσης φύσεως Γυμναστηρίων των σχολείων της Στοιχειώδους και της Μέσης Εκπαιδεύσεως, των Αστικών Σχολείων, και των Παιδαγωγικών Ακαδημιών καθώς επίσης και προς εφοδιασμόν αυτών δια των απαραιτήτων γυμναστικών, αγωνιστικών και σκοπευτικών οργάνων και ειδών. Άρθρ.2.-1.Πόροι του Κεφαλαίου Σχολικής Γυμναστικής και Σκοποβολίας είναι ολόκληρος η είσπραξις εκ του «Ενσήμου Εκπαιδευτικής Προνοίας», όπερ δύναται και να μετονομασθή δια Δ/τος του Υπουργού Θρησκευμάτων και Εθνικής Παιδείας εις «Ένσημον Σχολικών Γυμναστηρίων». 2.Δια Δ/των του Υπουργού Θρησκευμάτων και Εθνικής Παιδείας καθορίζονται εκάστοτε αι διάφοροι κλάσεις του ανωτέρω Ενσήμου, αι περιπτώσεις καθ' ας είναι υποχρεωτική η χρησιμοποίησίς του, ο τρόπος της εισπράξεώς του, καθώς επίσης και πάσα ετέρα σχετική λεπτομέρεια. 3.Μέχρι της εκδόσεως των δια της παρ. 2 του παρόντος άρθρου προβλεπομένων Δ/των ισχύουν αι κείμεναι διατάξεις ως προς τας διαφόρους κλάσεις του "Ενσήμου Εκπαιδευτικής Προνοίας" τας περιπτώσεις καθ' ας είναι υποχρεωτική η χρησιμοποίησίς του και τον τρόπον της εισπράξεως του αντιτίμου τούτου. Άρθρ.3.-1.Η διάθεσις του "Κεφαλαίου Σχολικής Γυμναστικής και Σκοποβολίας "γίνεται επί τη βάσει Προϋπολογισμού συντασσομένου κατ' έτος υπό της Διευθύνσεως Σωματικής Αγωγής και εγκρινομένου υπό του Υπουργού Θρησκευμάτων και Εθνικής Παιδείας. 2.Αι εις βάρος του «Κεφαλαίου Σχολικής Γυμναστικής και Σκοποβολίας» πληρωμαί ενεργούνται υπό της Τραπέζης της Ελλάδος επί τη βάσει Χρηματ. Ενταλμάτων εκδιδομένων υπό του Υπουργού Θρησκευμάτων και Εθνικής Παιδείας τα οποία απαραιτήτως θεωρούνται υπό της Υπηρεσίας Εντελλομένων Εξόδων του αυτού Υπουργείου και επί των οποίων ασκείται προληπτικός έλεγχος υπό του Ελεγκτικού Συνεδρίου. (Αντί για τη σελ. 595) Σελ. 595(α) Τεύχος Θ32-Σελ. 127 21 Σχολική Σωματική Αγωγή 32.Η.α.21 3.Τα ανωτέρω Χρηματικά Εντάλματα μετά την εξόφλησίν των επιστρέφονται υπό της Τραπέζης της Ελλάδος εις το Υπουργείον Θρησκευμάτων και Εθνικής Παιδείας και φυλάσσονται, εις το Αρχείον της Διευθύνσεως Σωματικής Αγωγής. Άρθρ.4.-1.Αι εις βάρος του Κεφαλαίου Σχολικής Γυμναστικής και Σκοποβολίας προμήθειαι των διαφόρων ειδών, εφ' όσον υπερβαίνουν το ποσόν των 25.000 δραχμών γίνονται δια δημοπρασίας, κατά τους ισχύοντας εκάστοτε ειδικούς νόμους. 2.Εις εξαιρετικάς ή επειγούσας περιπτώσεις δύναται ο Υπουργός Θρησκευμάτων και Εθνικής Παιδείας να προβαίνη εις προμηθείας ειδών μέχρι του ποσού των 100.000 δραχμών, κατόπιν προχείρου δημοπρασίας. Άρθρ.5.-Δια Δ/των του Υπουργού Θρησκευμάτων και Εθνικής Παιδείας καθορισθήσεται πάσα λεπτομέρεια δια την εφαρμογήν του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως, καταργουμένης ταυτοχρόνως και πάσης ετέρας γενικής ή ειδικής διατάξεως επιβαλλούσης ετέρας επιβαρύνσεις εις βάρος του Κεφαλαίου τούτου ή αντικειμένης προς τας διατάξεις του παρόντος. 